**VÁLLALKOZÁSI SZERZŐDÉS**

Amely a mai napon létrejött egyrészről

**Szolnok Megyei Jogú Város Önkormányzata**

Székhely: 5000 Szolnok, Kossuth tér 9.

Statisztikai számjel:

Adószám:

Pénzforgalmi számlaszám:

Képviseli: Szalay Ferenc Polgármester

a továbbiakban: **Megrendelő,**

másrészről a

Székhely:

Cégjegyzékszám:

nyilvántartja a … Bíróság mint Cégbíróság,

Adószám:

Satisztikai számjel:

Pénzforgalmi számlaszám:

Képviseli:

mint vállalkozó (a továbbiakban: **Vállalkozó**) és együttesen a továbbiakban: Felek, vagy bármelyikük külön-külön nem nevesítve a továbbiakban: Fél

között az alulírott helyen és időben az alábbi feltételek szerint:

**Preambulum**

Szerződés Felek egybehangzóan kijelentik, hogy közbeszerzésekről szóló 2015. évi CXLIII. törvény (a továbbiakban: Kbt.) 115. § (2)-(4) bekezdései szerinti közbeszerzési eljárást folytatott le a „Hold úti óvoda újjáépítése TOP-6.2.1-15-SL1-2016-00002 projekt” elnevezésű projekt keretében Óvodai eszközök telepítésének kivitelezési munkáinak megvalósítása tárgyában. Megrendelő a hivatkozott közbeszerzési eljárás tekintetében a Vállalkozót nyilvánította az eljárás nyertesének.

Megrendelő megrendeli, Vállalkozó elvállalja a fentiekben meghatározott munkák teljes körű elvégzését a jelen szerződésben meghatározott feltételeknek megfelelően.

Vállalkozó a jelen szerződés szerinti feladatokat megismerte, azokat, mint a jelen szerződés szerinti feladatok teljesítésére szakosodott gazdasági társaság, az elvárható gondossággal tanulmányozta, és a jelen szerződést e tények ismeretében köti meg.

1. **A szerződés tárgya**
   1. Jelen szerződés tárgya a Megrendelő közigazgatási területén található 5000 Szolnok Hold utca 18-22. Hrsz: 2904. (NUTS-kód: 322) óvoda óvodai eszközeinek telepítése, kivitelezési munkálatainak elvégzése a jelen szerződésben foglaltak szerint. A jelen szerződés tárgyát képező munkák vonatkozásában, egyebekben a fentiekben hivatkozott közbeszerzési eljárás dokumentációjában foglaltak is értelemszerűen irányadók.
2. **A teljesítés helye és ideje**
   1. A teljesítés véghatárideje 2017. …………hónap … napja napja.
   2. Vállalkozó előteljesítésre jogosult a 2.4. pont szerinti feltételekkel.
   3. A munkaterület átadására a jelen szerződés hatálybalépését követően, a Felek által egyeztetett időpontban kerül sor. A munkaterület átadásának tervezett időpontja: jelen szerződés hatálybalépését követő 5 munkanapon belül. Az építési napló megnyitása: az építési munkaterület átadásának napján. A tervezett kezdés határideje: az építési munkaterület átadásának napján.
   4. Előteljesítés esetén a Vállalkozó köteles a Megrendelőt a tervezett előteljesítési napot megelőzően legalább 3 (három) munkanappal korábban írásban értesíteni. A teljesítés csak a Megrendelő pozitív tartalmú visszaigazoló nyilatkozata esetén kezdhető meg. A visszaigazoló nyilatkozatot Megrendelő faxon vagy e-mailben küldi meg Vállalkozó részére. A visszaigazoló nyilatkozatnak – tartalmától függetlenül – az előteljesítés tervezett időpontját megelőzően 1 (egy) munkanappal meg kell érkeznie a Vállalkozóhoz. Amennyiben a fenti határideig a Vállalkozóhoz nem érkezik meg a visszaigazoló nyilatkozat, e tény negatív tartalmú visszaigazoló nyilatkozatnak, azaz elutasításnak tekintendő.
   5. Az a késedelem, mely a szerződés tartama alatt a Megrendelőnek felróható okból keletkezik, olyan időtartammal hosszabbítja meg a teljesítési határidőt, amennyi idő az akadályoztatás elhárításához, illetve a szerződés szerinti munkakörülmények helyreállításához szükséges.
   6. Megrendelő műszaki képviselői: Felek kifejezetten megállapodnak abban, hogy Megrendelő nevében és képviseletében a műszaki ellenőr: ………………..

Megrendelő – Megrendelő műszaki képviselőin kívüli – intézkedési és utasításadási jogkörrel felruházott képviselői és elérhetőségei

Megrendelő részéről:

Név:

Tel.:

Fax:

E-mail:

Vállalkozó részéről:

Név:

Tel.:

Fax:

E-mail:

1. **Felek jogai és kötelezettségei**
   1. A Feleket egyaránt megillető jogok és terhelő kötelességek
      1. A Felek a szerződés teljesítése során együttműködni kötelesek. Ennek keretében a Felek kötelesek egymást írásban értesíteni mindazon körülményekről, amelyek a szerződésben vállalt kölcsönös kötelezettségekből kifolyólag a teljesítést érintik.
      2. A szerződés tartalmát érintő kérdésekben a kapcsolattartás módja – hacsak a jelen szerződés eltérően nem rendelkezik – kizárólag a szerződő Felek nevében a képviselőjük által aláírt levél vagy okirat, ami egyben az Építési Napló melléklete is. Egyéb esetekben a kapcsolattartás módja: az Építési Napló, melynek vezetése az 191/2009. (IX.15.) Kormányrendelet és a vonatkozó jogszabályok alapján történik.
      3. A szerződő Felek kötelezettséget vállalnak arra, hogy a jelen szerződés teljesítésével összefüggésben egymás tevékenységével kapcsolatban tudomásukra jutott minden információt bizalmasan, üzleti titokként kezelnek. Bármelyik Fél csak az érintett Fél előzetes tájékoztatása és írásbeli hozzájárulása alapján adhat harmadik személy részére információt, kivéve, ha arra a Kbt. vagy más, irányadó jogszabály felhatalmazást ad. A jelen pontban foglaltak nem korlátozzák a Feleket a jelen szerződésből és a vonatkozó jogszabályokból eredő jogaik bíróság(ok), hatóság(ok) előtti érvényesítésében.
   2. Megrendelő jogai és kötelességei
      1. Megrendelő köteles a tevékenység ellátásához szükséges adatokat határidőben szolgáltatni. Ezzel összefüggésben Megrendelő folyamatosan Vállalkozó rendelkezésére bocsátja valamennyi, a jelen szerződés szerinti tevékenység ellátásához szükséges, a Megrendelő rendelkezésére álló dokumentációt (adat, utasítás, tervek stb.) és a helyi sajátosságokra vonatkozó információkat.
      2. Megrendelő a munkaterületet az Építési Naplóban történő bejegyzéssel adja át. Megrendelő biztosítja a Vállalkozó, illetőleg annak alvállalkozói számára a munkaterület zavartalan megközelítését és annak – nem kizárólagos joggal való – birtokbavételét, és lehetővé teszi, hogy a munkaterületen a Vállalkozó, illetőleg alvállalkozója/alvállalkozói munkanapokon (07:00 órától 18:00 óráig) terjedő időben folyamatosan végezze/végezzék a kivitelezési munkákat. Megrendelő biztosítja a munkaterületet munkavégzés számára hivatalos munkaidőn túl is, amennyiben ezt a munka jellege indokolja.
      3. Megrendelő jogosult, illetve köteles a kivitelezés időszakában szakmai, műszaki ellenőrzésre, melynek során az ott folyó munkát nem zavarhatja. Megrendelő jogosult továbbá annak ellenőrzésére, hogy a munkavégzés során a Munka Törvénykönyvében és a vonatkozó jogszabályokban leírt szabályoknak megfelelő jogviszonyok szerint foglalkoztatja-e Vállalkozó – illetőleg amennyiben ilyen van, Vállalkozó alvállalkozója – a munkavállalóit, amit Megrendelő bármikor előzetes bejelentés nélkül is vizsgálhat.
      4. A munkavégzéshez a Megrendelő a Vállalkozó részére eszközt nem ad át. Megrendelő a jelen szerződés szerinti feladatait az általa jogszerűen használt eszközökkel végzi el.
      5. Az építőipari tevékenység végzésére az épített környezet alakításáról és védelméről szóló 1997. évi LXXVIII. törvényben és az építőipari kivitelezési tevékenységről szóló 191/2009. (IX. 15.) Korm. rendeletben foglalt követelményeknek való megfelelést Megrendelő a szerződés teljesítése során bármikor, korlátozás nélkül jogosult ellenőrizni. Vállalkozó az ellenőrzések során köteles maradéktalanul együttműködni Megrendelővel, ideértve különösen, de nem kizárólagosan az ellenőrzés érdekében a Megrendelő által ésszerűen igényelt dokumentumok, információk rendelkezésre bocsátását.
      6. Megrendelő köteles a Vállalkozó szerződésszerű teljesítéseit átvenni és azok ellenértékét a jelen szerződésben és a vonatkozó jogszabályokban foglaltak szerint megfizetni, illetőleg a jelen szerződésben és a vonatkozó jogszabályokban foglaltak szerint a kifizetés iránt a szükséges intézkedéseket határidőben megtenni.
   3. Vállalkozó jogai és kötelességei
      1. A jelen szerződést és a szerződésben vállalt kötelezettségeit Vállalkozó át nem ruházhatja, jogosult viszont a szerződés teljesítése során – a Kbt-ben foglaltak szerinti feltételek szerint – alvállalkozót igénybe venni.
      2. A szerződés teljesítésébe a Vállalkozó által bevonni kívánt, a jelen szerződés megkötésekor ismert alvállalkozók adatait a Vállalkozó által a jelen szerződés aláírásával egyidejűleg aláírt nyilatkozat tartalmazza.
      3. Felek rögzítik továbbá, hogy bármely, a jelen szerződés alvállalkozókat érintő változásról – ideértve különösen, de nem kizárólagosan az alvállalkozói teljesítésének arányának megváltozását – Vállalkozó a jelen szerződés szerinti nyilatkozat aktualizált, a Vállalkozó által cégszerűen aláírt 4 (négy) eredeti példányának Megrendelő részére történő megküldésével köteles bejelenteni.
      4. Vállalkozó a 3.3.3 és 3.3.4. pontban rögzítettek kapcsán kifejezetten kijelenti, hogy a Kbt-ben rögzített, az alvállalkozók vonatkozásában irányadó szabályokkal – ideértve különösen a Kbt. 138. § (1) bekezdésében és 138. § (5) bekezdésében, továbbá az építési beruházások, valamint a 322/2015. (X. 30.) Korm. rendeletben foglaltakat – maradéktalanul tisztában van és minden intézkedést megtesz ezen rendelkezések betartása érdekében (pl. a 138. § (5) bekezdése, valamint a 322/2015. (X. 30.) Korm. rendelet 27. § (2) bekezdése szerinti kikötést érvényesíti az alvállalkozókkal kötött szerződéseiben), továbbá a jelen szerződés aláírásával kifejezetten tudomásul veszi, hogy e kötelezettségei megszegése a részéről súlyos szerződésszegésnek minősül, melyre tekintettel Megrendelő jogosulttá válik a jelen szerződés azonnali hatályú felmondására vagy az attól történő elállásra, továbbá Vállalkozóval szemben a jelen szerződés és a vonatkozó jogszabályok szerinti jogkövetkezmények is korlátozás nélkül érvényesíthetők.
      5. A Megrendelő vagy a nevében eljáró személy (szervezet) a szerződés teljesítése során korlátozás nélkül jogosult ellenőrizni az építési napló adatai alapján, hogy a jelen szerződés teljesítésében a Vállalkozó által megjelölt alvállalkozó(k) vesz(nek)-e részt. Megrendelő az alvállalkozóval, illetve alvállalkozókkal nem áll szerződéses kapcsolatban. Munkájukért a Vállalkozó úgy felel, mint sajátjáért.
      6. Vállalkozó a kivitelezési munkák megkezdésétől az átadás-átvételi eljárás lezárulásáig a Vállalkozó a Megrendelővel előzetesen egyeztetett feltételek szerint köteles saját költségén biztosítani a munkaterület, valamint a munkaterületen tárolt anyagok megfelelő őrzését.
      7. Vállalkozó kötelezettséget vállal a munka-, vagyon-, tűz- és környezetvédelmi előírások és más vonatkozó jogszabályok betartására. Az átadott munkaterületen a munkálatok időtartama alatt a kárveszélyt a Vállalkozó viseli. Vállalkozó szavatol azért, hogy a szerződés teljesítése során elvégzett munkák megfelelnek a jogszabályokban, a jelen szerződés megkötését megelőző közbeszerzési eljárás anyagaiban, dokumentációjában és a jelen szerződésben foglalt követelményeknek.
      8. Vállalkozó a Megrendelő utasításaitól abban az esetben térhet el, ha azt a Megrendelő érdeke feltétlenül megköveteli és a Megrendelő előzetes értesítésére már nincs mód. Ilyen esetben a Megrendelőt az utasítástól való eltéréstől haladéktalanul értesíteni kell.
      9. A kivitelezési munkák közben keletkező építési hulladékok gyűjtése, elszállíttatása a hulladék kezelésére jogosult kezelőhöz, valamint az építési munkákhoz igénybevett közterületek tisztántartása a Vállalkozó kötelessége, melyek költségeit is viselni köteles. A kivitelezési munkák befejezése után a Vállalkozónak el kell szállítania a munkaeszközeit, és a munkaterületet tisztán és rendezett állapotban kell átadnia. A keletkezett hulladékok illetve földmunkák vonatkozásában a föld elhelyezéséről, deponálásáról majd azok elszállításáról a Vállalkozó köteles gondoskodni, melyről a 191/2009. (IX.15.) Korm. rendelet szerinti nyilvántartási dokumentációt kell készíteni.
      10. A Vállalkozó köteles haladéktalanul – erre irányuló külön felhívás nélkül – írásban tájékoztatni a Megrendelőt a Kbt. 143. § (3) bekezdés szerinti ügyletekről, illetve a szerződés teljes időtartama alatt biztosítania kell – erre irányuló külön felhívás nélkül – a Megrendelő számára azt, hogy a Vállalkozó tulajdonosi szerkezete, illetve annak bármely változása megismerhető legyen, olyan mértékben és módon, hogy a Megrendelő az őt a mindenkor hatályos jogszabályok és a jelen szerződés alapján megillető jogait korlátozás nélkül tudja gyakorolni.
2. **Fizetési feltételek**
   1. Jelen szerződés I. pontjában meghatározott tevékenységek teljes körű, szerződésszerű, eredményfelelőséggel történő elvégzéséért, illetve teljesítéséért a Vállalkozót összesen …………………….,- Ft + 27 % Áfa, azaz …………………………… forint + huszonhét százalék általános forgalmi adó összegű vállalkozói díj illeti meg. (A nettó vállalkozási díj után fizetendő általános forgalmi adó összege ………………….,- Ft, azaz ……………………………. forint.)

Vállalkozó kifejezetten tudomásul veszi, hogy a jelen szerződés szerinti kifizetések vonatkozásában az irányadó jogszabályokban foglaltak korlátozás nélkül alkalmazandók. Amennyiben a jelen szerződés kifizetésekre vonatkozó rendelkezései bármely okból valamely jogszabályba rendelkezéseibe ütköznének, akkor a kifizetések vonatkozásában az irányadó jogszabályi rendelkezések alkalmazandók.

Vállalkozó köteles feltüntetni a számláin a projekt megnevezését és azonosító számát, továbbá az „Általános Szerződési Feltételek az operatív programok keretében támogatásban részesített kedvezményezettekkel kötendő támogatási szerződésekhez” (ÁSZF) kötelező előírásainak figyelembe vételével kell benyújtania be számláit.

* 1. Vállalkozó tudomásul veszi, hogy a jelen szerződés nem tartalmaz tartalékkeretet.
  2. A Vállalkozó köteles elvégezni a jelen szerződés alapján megvalósítandó műszaki-szakmai tartalom részét képező, de a vállalkozási díj meghatározásánál figyelembe nem vett munkát és az olyan munkát is, amely nélkül a rendeltetésszerű használatra alkalmas megvalósítás nem történhet meg (többletmunka). A Vállalkozó köteles elvégezni az utólag megrendelt, különösen tervmódosítás miatt szükségessé váló munkákat is, ha annak elvégzése nem teszi feladatát aránytalanul terhesebbé (pótmunka). A pót- és többletmunkák szükségességéről a Vállalkozó haladéktalanul köteles a Megrendelőt írásban értesíteni.
  3. Az esetleges pótmunka megrendelésére – a közbeszerzés eredményeként létrejött szerződés esetén Kbt. vonatkozó rendelkezéseinek figyelembevétele mellett – a Megrendelő műszaki ellenőre vagy a szerződésben kijelölt más képviselője jogosult, az Építési Naplóban vagy egyébként írásban rögzített módon.
  4. A többletmunkák ellenértékére a Vállalkozó nem tarthat igényt, azt a vállalkozói díj magába foglalja. A jelen pontban foglaltak bármely többletmunka vonatkozásában attól függetlenül irányadók, hogy az adott többletmunka a jelen szerződés megkötésekor előrelátható volt-e vagy sem.
  5. Az esetleges pótmunkák ellenértékének meghatározásul a jelen szerződés megkötését megelőző közbeszerzési eljárásban a Vállalkozó által benyújtott végleges ajánlatban szereplő árak szolgálnak, a pótmunkák megrendelése céljából indított újabb közbeszerzési eljárásban történő esetleges áralku során érvényesített árengedmények figyelembe vételével.
  6. Vállalkozó kijelenti, hogy az I. pontban foglalt munkák elvégzéséhez szükséges valamennyi dokumentációt, körülményt szakcégtől elvárható gondossággal megismerte, és a vállalkozói díjat – különösen az I.2. pontban foglalt felmérés esetleges bizonytalanságát is kalkulálva – erre tekintettel határozta meg.
  7. Vállalkozó kijelenti és szavatol azért, hogy a fenti díj fedezetet biztosít a jelen szerződés szerinti feladatok hiba és hiánymentes, teljes körű megvalósítására.
  8. A Vállalkozó a vállalkozói díj összegéről legfeljebb 1 alkalommal jogosult számlát –1 végszámlát – kiállítani. A számlák kibocsátásának a feltétele a műszaki ellenőr által leigazolt teljesítésigazolás és számlarészletező, továbbá a végszámla esetében a hiány- és hibamentes lezárt műszaki átadás-átvételi jegyzőkönyv mindkét fél általi aláírása. A kiállított számlán a teljesítés napja a teljesítést igazoló dokumentum kelte. A Vállalkozónak a számlát 3 példányban kell kiállítani és az általa benyújtott számlának meg kell felelnie a számla kiállításakor hatályos jogszabályoknak.
  9. Megrendelő kifejezetten felhívja Vállalkozó figyelmét, hogy a jelen szerződés szerinti kifizetések az Art. 36/A. §-a hatálya alá tartoznak. Vállalkozó kijelenti, hogy az Art. 36/A. §-a szerinti kötelezettségeivel maradéktalanul tisztában van.
  10. Megrendelő a vállalkozási díjat a Megrendelő általi kézhezvételét követő 30 (harminc) napon belül közvetlenül utalja át a Vállalkozó és az alvállalkozók részére azzal, hogy amennyiben a Vállalkozónak vagy valamely alvállalkozójának a kifizetés időpontjában az együttes adóigazolása alapján köztartozása van, a Megrendelő a Vállalkozó, illetve az adott alvállalkozói teljesítés ellenértékét a köztartozás erejéig az Art. 36/A. § (3) bekezdése szerint visszatartja.
  11. Amennyiben Megrendelő olyan okból, melyért felelős, fizetési késedelembe esik, a Ptk. 6:155. §-ában meghatározott mértékű késedelmi kamat megfizetésére köteles. Vállalkozó számlája azon a napon számít pénzügyileg teljesítettnek, amikor a Vállalkozó és az alvállalkozók bankszámláján a számla összege jóváírásra kerül vagy azt a számlavezető pénzintézetnek jóvá kellett volna írnia.

1. **Átadás-átvételi eljárás**
   1. A műszaki átadás-átvételi eljárás magában foglalja a beépítésre kerülő eszközök (játékok) megtekintését, azok megfelelőségét, szemléjét, és a terület bejárását.
   2. Az eljárás során a Vállalkozónak igazolnia kell, hogy
   3. a munka a szerződés és annak mellékleteiben meghatározott követelményeknek és a hatósági előírásoknak, valamint – esetleges menetközben elrendelt – a megrendelői módosításoknak megfelelően hiány- és hibamentesen elkészült;
   4. rendelkezésre állnak a beépített eszközök (játékok) alkalmassági és minőségi vizsgálatok bizonyítványai és az érdekelt szakhatóságok nem látnak okot az engedély megtagadására.

A sikertelen átadás-átvételi eljárások költségei a Vállalkozót terhelik.

* 1. A jelen szerződés akkor tekinthető teljesítettnek, ha:
* a Vállalkozó a jelen szerződés 1.1. pontjában meghatározott munkát a jelen szerződésben foglaltaknak, az érvényes hatósági, jogszabályi, szabványi és egyéb műszaki előírásoknak megfelelően első osztályú minőségben kivitelezte a rendeltetésszerű használathoz, működéshez szükséges feltételek biztosításával,
* Vállalkozó a sikeres végső műszaki átadás-átvételéi eljárás lefolytatásához szükséges dokumentumokat átadta,
* A szerződésben foglalt munka befejezését a Vállalkozó írásban készre jelentette és a Megrendelő a munkát a kitűzött műszaki átadás-átvétel időpontjában hiány és hiba mentesen, maradéktalanul elfogadva, kifejezetten átvette.

1. **Jótállás, szavatosság**
   1. A Vállalkozó garantálja:

* valamennyi, jelen szerződésben és annak mellékleteiben meghatározott paraméter és műszaki adat elérését,
* az általa létrehozott létesítmény, azaz a beépített eszközök, játékok minősége, mind a beépítéshez felhasznált anyagok, mind a létesítmény szerkezet és kivitel szempontjából érvényes magyar szabványoknak és előírásoknak megfelel, és a szerződéses cél elérését maradéktalanul biztosítja;
* az beépítési munkák szakszerű és hibátlan elvégzését, a vonatkozó szabványoknak és előírásoknak betartását.
  1. A Vállalkozónak az elvégzett munkára **3 év teljes körű jótállást** kell vállalnia.

1. **A szerződést biztosító mellékkötelezettségek**
   1. Vállalkozó a bizonyítottan a terhére felróható késedelmes teljesítése esetén a Megrendelőnek kötbérfizetési kötelezettséggel tartozik.
   2. A meghiúsulási kötbér mértéke 5 % a nettó szerződéses ellenértékre vetítve.
   3. Késedelmi kötbér: mértéke a nettó ajánlati ár (vállalkozási díj) 0,2 %-a / nap, legfeljebb 30 napig. Ezt követően Ajánlatkérő meghiúsulási kötbérre jogosult, amelynek mértéke a nettó vállalkozási díj 20%-a.
   4. A hibás teljesítés esetén 100.000, - HUF a naptári naponként legfeljebb a hiba kiküszöböléséig terjedő időre, de legfeljebb 30 napig. Vállalkozó a hibás teljesítés esetén teljes körű kártérítési felelősséggel tartozik.
   5. Hibás teljesítés: az elvégzett munka, telepítés nem felel meg az előírt műszaki követelményeknek, a szerződésben foglalt feltételeknek. Amennyiben a hibás teljesítés az átvételkor kitűnik, a Megrendelő a munkát nem veszi át – ezen esetre is a hibás teljesítés jogkövetkezményei vonatkoznak. A hibás teljesítési kötbért az ajánlatkérő maximum 30 napra érvényesíti.
   6. Amennyiben a kötbér a fenti módon nem egyenlíthető ki, azt a Vállalkozó – Megrendelő felszólításától számított – 10 banki napon belül történő átutalással köteles rendezni.
2. **Egyéb rendelkezések** 
   1. Vállalkozó törvényes képviselője a szerződés aláírásával nyilatkozik, hogy az általa képviselt szervezet az államháztartásról szóló 2011. évi CXCV. törvény 50. § (1) bekezdésben foglaltaknak megfelel, azaz a nemzeti vagyonról szóló 2011. évi CXCVI. törvény 3. § (1) pontja szerint átlátható szervezetnek minősül.
   2. A Szerződő Felek rögzítik, hogy mindennemű joglemondó nyilatkozat csak írásban érvényes. Egyetlen, egy alkalommal előforduló dologgal, eseménnyel kapcsolatos joglemondó nyilatkozat sem értékelhető akként, hogy ez a jövőben előforduló hasonló dolog, illetve esemény tekintetében is joglemondást jelentene.
   3. Felek megállapodnak abban, hogy a Vállalkozó nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak; a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről haladéktalanul értesíti.
   4. A Kbt. 143. § (3) bekezdése szerint Vevő köteles szerződéses feltételként előírni, hogy köteles a szerződést felmondani, – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, ha
   * ha az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes gazdasági társaság, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel, valamint
   * ha a Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.
   1. A Széchenyi 2020 Általános Szerződési Feltételek az operatív programok keretében támogatásban részesített kedvezményezettekkel kötendő támogatási szerződésekhez (továbbiakban: ÁSZF) 1. pont Általános rendelkezések előírásainak megfelelően a Kedvezményezett (Jelen Szerződés szerinti Megrendelő) a Projekt megvalósítására irányuló szállítói szerződéseiben kiköti, hogy eláll a szerződéstől abban az esetben, ha a szállító (Jelen Szerződés szerinti Vállalkozó) ellen a szerződéskötést követően felszámolási, végelszámolási, hivatalból törlési, illetve egyéb, a megszüntetése irányuló eljárás indul.
   2. Alulírottak nyilatkozunk, hogy

* belföldön nyilvántartásba vett adóalanyok vagyunk,
* egyikünknek sincs olyan, az áfa-törvényben szabályozott jogállása, amelynek alapján az adó fizetése ne lenne követelhető.
* amennyiben a jogállásunkban bármilyen változás következik be, kötelezettséget vállalunk a másik fél azonnali értesítésére.
  1. Amennyiben a jelen szerződés bármely része érvénytelen vagy végrehajthatatlan, illetve utóbb azzá válik, a szerződés további rendelkezései változatlanul érvényben maradnak, és az érvénytelen vagy végrehajthatatlan szerződési részt a felek olyan rendelkezésekkel pótolják, amelyek eredeti szándékaikhoz legközelebb állnak.
  2. A szerződés csak a Szerződő Felek közös megegyezésével, írásban, a közbeszerzésekről szóló 2015. évi CXLIII. törvényben meghatározott esetekben módosítható. Minden, a jelen szerződés keretében a felek által egymásnak küldött értesítésnek írott formában (ajánlott levél, fax) kell történnie. A faxon küldött sürgős értesítéseket ajánlott levélben is meg kell ismételni. Ezen értesítések hatálya a címzett általi átvételkor (kézhezvételkor) áll be.
  3. A Szerződő Felek kötelezettséget vállalnak arra, hogy a jelen szerződéssel szabályozott kapcsolatok folytán tudomásukra jutott üzleti információkat, adatokat, tényeket a másik fél előzetes hozzájárulása nélkül nem hozzák harmadik természetes vagy jogi személy tudomására, nem teszik harmadik személy számára hozzáférhetővé, és abból adódóan külön üzleti előny szerzésére nem törekednek. Szerződő felek tudomásul veszik, hogy jelen szerződés a Kbt. alapján nyilvános adatnak minősül, s ezért Megrendelő honlapján közzéteszi.
  4. A Szerződő Felek a jelen szerződéssel szabályozott kapcsolatokban mindvégig egymás üzleti és erkölcsi előnyének kölcsönös maximalizálására törekednek.
  5. Ezen szerződésben nem, vagy nem kimerítően szabályozott kérdések tekintetében a Polgári Törvénykönyv, a Kbt., továbbá az ajánlattételi felhívás, a közbeszerzési dokumentumok és az ajánlat rendelkezései, feltételei az irányadóak.

Jelen szerződés hat, egymással szó szerint megegyező, eredeti példányban készült, amelyből három példány a Megrendelőket, három példány a Vállalkozót illet.

A Felek a jelen szerződést, mint akaratukkal mindenben megegyezőt, magukra nézve kötelezőnek ismerik el, kijelentik, hogy annak aláírására jogosultak és azt helyben hagyólag cégszerűen aláírták.

**Szerződés alapját képező dokumentumok (mellékletek):**

**1. sz. melléklet:** Legkésőbb a szerződéskötés időpontjában: minden olyan alvállalkozót be kell jelenteni ajánlatkérő felé, amely részt vesz a teljesítésben [Kbt. 138. § (3) bek.]

Ha a közbeszerzési eljárásban az adott alvállalkozót még nem nevezte meg, a bejelentéssel együtt nyilatkozni kell arról, hogy az általa igénybe venni kívánt alvállalkozó nem áll kizáró okok hatálya alatt!

**2. sz. melléklet:** Ajánlattevő vállalásait tartalmazó irat, pl. felolvasólap másolata

Szolnok, 2017. év …………………. hónap … nap

………………………….. …………………………

Megrendelő Vállalkozó

*A felelős akkreditált közbeszerzési tanácsadói tevékenységről szóló 14/2016. (V.25.) MvM rendelet 6. § (6) bekezdésében foglalt kötelezettségnek eleget téve az ajánlattételi felhívást is tartalmazó teljes ajánlattételi dokumentációt (közbeszerzési dokumentumok) ezúton ellenjegyzem:*

*Név: Gordosné Dr. Fekete Lívia*

*Felelős akkreditált közbeszerzési szaktanácsadó*

*Lajstromszám: 00925*

*Levelezési cím: 9400 Sopron, Paprét 30.*

*E-mail:* [*gordos.livia@arzano.hu*](mailto:gordos.livia@arzano.hu)*,* [*info@arzano.hu*](mailto:info@arzano.hu)

*Dátum: 2017. augusztus 25.*

**